निगम ने पानी की जांच के लिए गठित की कमेटी
नगरनिगम ने पानी की गुणवत्ता की जांच के लिए कमेटी गठित की है। इस कमेटी में छोटा शिमला पार्षद सुरेंद्र चौहान, कसुम्पटी की पार्षद कुसुम ठाकुर, पटियोग के पार्षद दीपक रोहल, अभियंता विजय गुप्ता, स्वास्थ्य अधिकारी डॉ. सोनम नेगी के साथ ही आईपीएच और प्रदूषण कंट्रोल बोर्ड के अधिकारी भी शामिल रहेंगे। यह कमेटी सात दिन के अंदर अपनी रिपोर्ट प्रस्तुत करेगी।
सुरेंद्रचौहान ने उठाया पीलिया का मामला
छोटाशिमला के पार्षद सुरेंद्र चौहान ने हाउस में पीलिया का मामला उठाया। उन्हाेंने कहा कि लोगों को गंदा पानी पिलाया जा रहा है, जिस वजह से लोग पीलिया की चपेट में रहे हैं।
लोग बीमारी से त्रस्त है और निगम कुछ नहीं कर रहा है। सीएचओ डॉ. सोनम नेगी ने कहा कि निगम पानी के सैंपल समय-समय पर एकत्र करता है और अभी तक लैब में कोई सैंपल फेल नहीं हुआ है। लिहाजा, यह कहना गलत है कि पानी में खोट है। इधर, डिप्टी मेयर टिकेंद्र पंवर ने कहा कि पीलिया का मसला गंभीर है। हर दिन अस्पतालों में उक्त बीमारी से त्रस्त लोग रहे हैं।
लिहाजा, निगम का अलर्ट रहना जरूरी है। पीलिया जलजनित रोग है, इसलिए पानी की गुणवत्ता चेक करना जरूरी है। उन्होंने पार्षदों समेत अधिकारियाें की कमेटी गठित करने के मौके पर निर्देश दिए और कहा कि हफ्ते के अंदर कमेटी पानी की गुणवत्ता की जांच करके अपनी रिपोर्ट प्रस्तुत करें।
रिपोर्ट के बाद ही पता चलेगा कि पानी में खोट है या फिर पीलिया की कोई और वजह ही है। उसके बाद इस संबंध में ठोस कदम उठाया जाएगा। उन्होंने कमेटी कागजी रिपोर्ट बनाएं। बल्कि अश्वनी खड्ड पर लगे पानी के ट्रीटमेंट प्लांट समेत सीवरेज ट्रीटमेंट प्लांट का दौरा करें और देखें कि वास्तव में पानी की सही तरीके से फिल्ट्रेशन हो रही है या नहीं। सीवरेज का पानी बिना फिल्ट्रेशन किए ही तो खड्ड में नहीं छोड़ा जा रहा है।
एकलाख के काम ऑनलाइन करने पर विरोध
जनरलहाउस में एक लाख रुपए तक के कार्य भी ऑनलाइन किए जाने पर विरोध जताया गया। पार्षद सुरेंद्र चौहान ने कहा कि पिछले हाउस में निर्णय लिया गया था कि 10 लाख के ऊपर के कार्य के ही ई-टेंडर होंगे, बावजूद इसके एक लाख तक के कार्य के ई-टेंडर करने के आदेश जारी किए गए हैं, जो कि गलत बात है। इस निर्णय से काम रूकेंगे। सहायक आयुक्त प्रशांत सरकैक ने जवाब देते हुए कहा कि निगम की ओर से 10 लाख से ऊपर के कार्य की ही ई-टेंडरिंग हो रही है। एक लाख तक के कार्य का अभी तक कोई ई-टेंडर नहीं निकाला गया है।
नगर निगम की बैठक में सभी पार्षदों ने भाग लिया।
निगम की बैठक की अध्यक्षता करते डिप्टी मेयर टिकेंद्र पंवर
नगर निगम की बैठक में खराब पानी का मुद्दा उठाते पार्षद सुरेंद्र चौहान।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva